《临江仙·饮友所归路口占》
清代·黄之隽

小院黄昏寒意重，客窗谁共衔卮。恰宜招饮话相思。

壶倾温酒急，灯剪结花迟。

促坐谈深生夜暖，北风何处閒吹。更阑携笑出门时。

溪烟行里画，霜月醉边诗。

作者简介：（1668—1748）清江苏华亭人，字石牧，号𢈪堂。康熙六十年进士，官编修。曾提督福建学政。坐事罢官。性喜藏书，工诗文，著述甚富。有《𢈪堂集》，又集句为《香屑集》。